คือไปผ่าตัดเอาหนองออก ความกว้างแผล ประมาน1นิ้ว ลึกประมาน1นิ้ว ผ่าตัดเสร็จกลางคืน กลางวันมาเปลี่ยนผ้าก๊อตยัดแผลไหม่ เห็นเอาผ้าก๊อตชุบน้ำยา ม้วนๆแล้วก็ยัดลงไป ประมาน2-3ชิ้น ตอนเย็นไห้กลับบ้าน รุ่งเช้าไปล้างแผล เห็นหยิบ ผ้าก๊อตออกจากแผลที่ครั้งเดียว ผมสงสัยว่า ได้หยิบผ้าก๊อตออกมาหมดหรือเปล่าครับ ถ้าผ้าก๊อตออกไม่หมดยังค้างอยู่ จะเป็นอะไรไหมครับ
สวัสดีค่ะ อาการแผลที่มีหนองไหลออกมานั้น บ่งบอกถึงการติดเชื้อเช่นเชื้อกลุ่มแบคทีเรียที่บริเวณแผล ซี่งควรได้รับยาฆ่าเชื้อหรือการกรีดระบายหนองภายใต้การดูแลของแพทย์จนไม่มีหนองคั่งและการติดเชื้อหายขาดโดยการทำแผลกรณีที่เป็นแผลเปิดอยู่ อาจจะต้องทำแผลโดยการใส่ผ้าก๊อซเข้าไปข้างในเพื่อซับสารคัดหลั่งในแผลและเป็นการดูดซับหนองออกมาจากที่กล่าวมานั้น ผ้าก๊อซเมื่อเปียกหรือซับสารคัดหลั่งอาจจะหดตัวลงและมาเชื่อมกันดูคล้ายเป็นแผ่นเดียวได้ ซึ่งทำให้สามารถหยิบออกมาได้ในคราวเดียวดังที่เห็น ถ้าแผลไม่ลึกมาก ไม่ได้มีโพรงทะลุเข้าไปถึงข้างในซึ่งเป็นไปได้น้อย แพทย์จะเห็นอย่างชัดเจนและสามารถนำผ้าก๊อซออกมาได้หมดอยู่แล้ว ไม่ต้องกังวลค่ะ ให้ทำแผลตามที่แพทย์แนะนำ กินยาฆ่าเชื้อให้ครบถ้าแพทย์จ่ายมา และทำความสะอาดผิวหนังรอบๆให้ดี